3 વર્ષ પહેલા આજના દિવસે (30 જુલાઈ-2015) ના રોજ AC રિપેરિંગ કરવાના બહાને આમિર શેખ અને સચિન રાવત નામના શખ્સ ભંડારાના (મુળ ગુજરાતના) તકિયા વાર્ડમાં રહેતા રૂપેશ બારીયાના ઘરે ઘુસી આવ્યા હતા. લૂંટ કરવા આવેલા આ બંને શખ્સોએ ઘરમાં રહેતા 3 લોકો પર હુમલો કર્યો હતો. આ હુમલામાં રૂપેશની પત્ની પ્રીતિ બારીયાનું ઘટનાસ્થળે મોત નીપજ્યું હતું. પ્રીતિના માથાના ભાગે હથોડી વડે હુમલો કરવામાં આવ્યો હતો. તેમજ તેમના પુત્ર ભવ્ય બારીયાને ગંભીર ઈજાઓ થઈ હતી. બંને શખ્સોએ તેમના ઘરમાંથી સોના-ચાંદી અને 3.20 લાખ રોકડ રકમની ચોરી ફરાર થઈ ગયા હતા.